CELEX: 62018CA0515
Language: el
Date: 2019-10-24 00:00:00
Title: Υπόθεση C-515/18: Απόφαση του Δικαστηρίου (δέκατο τμήμα) της 24ης Οκτωβρίου 2019 [αίτηση του Tribunale Amministrativo Regionale per la Sardegna (Ιταλία) για την έκδοση προδικαστικής αποφάσεως] – Autorità Garante della Concorrenza e del Mercato κατά Regione autonoma della Sardegna (Προδικαστική παραπομπή – Κανονισμός (ΕΚ) 1370/2007 – Δημόσιες υπηρεσίες επιβατικών μεταφορών – Σιδηροδρομικές μεταφορές – Συμβάσεις παροχής δημόσιας υπηρεσίας – Απευθείας ανάθεση – Υποχρέωση για προηγούμενη δημοσίευση γνωστοποιήσεως σχετικά με την απευθείας ανάθεση – Περιεχόμενο)

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/12
            
         
      Απόφαση του Δικαστηρίου (δέκατο τμήμα) της 24ης Οκτωβρίου 2019 [αίτηση του Tribunale Amministrativo Regionale per la Sardegna (Ιταλία) για την έκδοση προδικαστικής αποφάσεως] – Autorità Garante della Concorrenza e del Mercato κατά Regione autonoma della Sardegna
      (Υπόθεση C-515/18) (1)
      
      (Προδικαστική παραπομπή - Κανονισμός (ΕΚ) 1370/2007 - Δημόσιες υπηρεσίες επιβατικών μεταφορών - Σιδηροδρομικές μεταφορές - Συμβάσεις παροχής δημόσιας υπηρεσίας - Απευθείας ανάθεση - Υποχρέωση για προηγούμενη δημοσίευση γνωστοποιήσεως σχετικά με την απευθείας ανάθεση - Περιεχόμενο)
      (2019/C 432/13)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale Amministrativo Regionale per la Sardegna
      
         Διάδικοι στην υπόθεση της κύριας δίκης
      
      Autorità Garante della Concorrenza e del Mercato
      κατά
      Regione autonoma della Sardegna
      παρισταμένης της:
      Trenitalia SpA
      
         Διατακτικό
      
      Το άρθρο 7, παράγραφοι 2 και 4, του κανονισμού (ΕΚ) 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών του Συμβουλίου (ΕΟΚ) αριθ. 1191/69 και (ΕΟΚ) αριθ. 1107/70, έχει την έννοια ότι οι αρμόδιες εθνικές αρχές που προτίθενται να αναθέσουν απευθείας σύμβαση παροχής δημόσιας υπηρεσίας επιβατικών σιδηροδρομικών μεταφορών δεν υποχρεούνται, αφενός, να δημοσιεύουν ή να γνωστοποιούν στους ενδεχομένως ενδιαφερόμενους οικονομικούς φορείς όλες τις απαραίτητες πληροφορίες προκειμένου αυτοί να είναι σε θέση να καταρτίσουν προσφορά αρκούντως λεπτομερή και δυνάμενη να υποβληθεί σε συγκριτική αξιολόγηση και, αφετέρου, να διενεργούν μια τέτοια συγκριτική αξιολόγηση όλων των προσφορών που τυχόν ελήφθησαν κατόπιν της δημοσιεύσεως των εν λόγω πληροφοριών.
      
         (1)  ΕΕ C 436 της 3.12.2018.